Up-1423/08
Natisni
Opravilna št.:
Up-1423/08
Datum odločitve:
28. 10. 2008
ECLI:
ECLI:SI:USRS:2008:Up.1423.08
Akt:
Predlog za vrnitev v prejšnje stanje v postopku ustavne pritožbe zoper sodbo in sklep Višjega sodišča v Ljubljani št. IV Cp 3218/2007 z dne 29. 1. 2008 v zvezi s sodbo in sklepom Okrožnega sodišča v Ljubljani št. P 839/2006 – IV z dne 8. 3. 2007
Izrek:
Predlog za vrnitev v prejšnje stanje v postopku ustavne pritožbe zoper sodbo in sklep Višjega sodišča v Ljubljani št. IV Cp 3218/2007 z dne 29. 1. 2008 v zvezi s sodbo in sklepom Okrožnega sodišča v Ljubljani št. P 839/2006 – IV z dne 8. 3. 2007 se zavrže.
Evidenčni stavek:
Ker je rok za vložitev predloga za vrnitev v prejšnje stanje prepozen, ga senat Ustavnega sodišča zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.2.15 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Odločitev o predlogu za vrnitev v prejšnje stanje.
Pravna podlaga:
Člen 6.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Marko Prešeren, Ljubljana
Datum vloge:
12. 5. 2008
Vrsta odločitve:
sklep
Vrsta rešitve:
zavrženje
Dokument:
US28388
Dokument v PDF obliki:
Up-1423-08.pdf
81 KB
Prenesite datoteko
Up-1423/08
28. 10. 2008
SKLEP
Senat Ustavnega sodišča je o predlogu Marka Prešerna, Ljubljana, na seji 28. oktobra 2008
sklenil:
Predlog za vrnitev v prejšnje stanje v postopku ustavne pritožbe zoper sodbo in sklep Višjega sodišča v Ljubljani št. IV Cp 3218/2007 z dne 29. 1. 2008 v zvezi s sodbo in sklepom Okrožnega sodišča v Ljubljani št. P 839/2006 – IV z dne 8. 3. 2007 se zavrže.
Obrazložitev
1. Pritožnik je 1. 7. 2008 prejel sklep senata Ustavnega sodišča o zavrženju njegove ustavne pritožbe, ker je bila vložena prepozno. V vlogi z dne 25. 7. 2008 je podal "ugovor zavrnitvi pritožbe zaradi nepravočasnosti" in "zahtevo za vrnitev v pravilno pritožbeno stanje". Po vsebini gre za predlog za vrnitev v prejšnje stanje v postopku odločanja o ustavni pritožbi. Pritožnik je prepričan, da ni zamudil roka za vložitev ustavne pritožbe. Tudi sicer zatrjuje, da Ustava ne predvideva 60-dnevnega roka za uveljavljanje kršitev človekovih pravic ali temeljnih svoboščin. V primeru, da je zaradi svoje pravne zmote ravnal postopkovno zmotno, pritožnik predlaga, da se odločanje o njegovi ustavni pritožbi vrne v stanje, ki bo omogočalo korektno razsojanje o njegovi zadevi.
2. Na podlagi prvega odstavka 6. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) Ustavno sodišče o vprašanjih postopka, ki niso urejena s tem zakonom, glede na pravno naravo zadeve smiselno uporablja določbe zakonov, ki urejajo postopke pred sodišči. Glede na to, da pritožnik predlaga vrnitev v prejšnje stanje v postopku ustavne pritožbe zoper sodne odločbe, izdane v pravdnem postopku, se smiselno uporabljajo določbe Zakona o pravdnem postopku (Uradni list RS, št. 26/99 in nasl. – v nadaljevanju ZPP).
3. Po drugem odstavku 117. člena ZPP je subjektivni rok za vložitev predloga za vrnitev v prejšnje stanje petnajst dni od dneva, ko je prenehal vzrok, zaradi katerega je stranka zamudila rok; če je stranka šele pozneje zvedela za zamudo, pa od dneva, ko je za to zvedela. Po treh mesecih od dneva zamude pa se vrnitev v prejšnje stanje ne more več zahtevati (t. i. objektivni rok). V obravnavanem primeru je pritožnik zvedel za zamudo najkasneje 1. 7. 2008, ko mu je bil vročen sklep senata Ustavnega sodišča o zavrženju ustavne pritožbe kot prepozne. Predlog za vrnitev v prejšnje stanje je pritožnik podal v vlogi z dne 24. 7. 2008, ki jo je Ustavno sodišče prejelo 25. 7. 2008, tj. po izteku 15-dnevnega roka, ko je zvedel za zamudo. Njegov predlog je torej prepozen, zato ga je senat Ustavnega sodišča zavrgel.
4. Senat je ta sklep sprejel na podlagi prvega odstavka 6. člena ZUstS v sestavi: predsednica senata mag. Marija Krisper Kramberger ter člana Jože Tratnik in Jan Zobec. Sklep je sprejel soglasno.
mag. Marija Krisper Kramberger
Predsednica senata